駐節太康
作者：郎士元
朝代：唐

paragraphs: 霜葉飛紅過夏墟，金風吹鴈集荒渠。
鞭揮清渭分流外，目送烏江遠樹餘。
五子歌聲猶在耳，十旬獵迹已成畬。
天時人因堪惆悵，悶對牙旗展簿書。
（影印文淵閣《四庫全書》本《河南通志》卷七四、民國廿二年刊劉盼遂纂《太康縣志》卷六、《古今圖書集成·職方典》卷三八八《開封府部》）。